แถลงจัด 30 ปี สืบ นาคะเสถียรและงานแสดงเชิงสัญลักษณ์ ระวังจะสูญพันธุ์28 มิ.ย.นี้ หน้าหอศิลป กทม.
24 มิ.ย.2563 ฝ่ายสื่อสารองค์กร มูลนิธิสืบนาคะเสถียร รายงานว่าสถานการณ์การแพร่ระบาดของโคโรนาไวรัสสายพันธุ์ หรือ โควิด - 19 กลายเป็นเหตุการณ์ที่ทำให้ประชาคมโลกต่างหันมาให้ความสนใจกับเรื่องปัญหาทางสิ่งแวดล้อมและสัตว์ป่า เนื่องจากมีแนวความคิดที่อิงจากงานวิชาการหลายที่มา ว่าด้วยปฐมบทแห่งการแพร่ระบาดของเชื้อไวรัสในครั้งนี้ และในหลายครั้งที่ผ่านมาล้วนมีต้นตอมาจากการบริโภคสัตว์ป่า และการบุกรุกพื้นที่ธรรมชาติ โรคอุบัติใหม่จึงเกิดขึ้นและส่งผลกระทบต่อชีวิตของมนุษยชาติโดยตรงจากรายงานวันที่ 24 มิ.ย.2563 พบว่าขณะนี้ผู้ติดเชื้อโคโรนาไวรัสสายพันธุ์ใหม่ มีจำนวนประมาณ 9359372 คน และเสียชีวิตจากโรคร้ายถึง 479879 คน ตัวเลขดังกล่าวถือเป็นจำนวนที่สูงและมีแนวโน้มที่จะเพิ่มขึ้น หากมนุษย์ยังไม่ปรับเปลี่ยนพฤติกรรม และให้ความสำคัญกับธรรมชาติศศิน เฉลิมลาภ ประธานมูลนิธิสืบนาคะเสถียร มองว่า การแพร่ระบาดของโควิด -19 ได้ทำให้ผู้คนทั่วโลกเริ่มหันกลับมาให้ความสำคัญกับสิ่งที่อยู่รอบตัว ซึ่งในอดีตแม้นักสิ่งแวดล้อมเองจะเคยนำเสนอแนวคิดเรื่องดังกล่าว แต่กลับได้รับความนิ่งเฉยจากกระแสสังคม ดังนั้นเมื่อโรคอุบัติใหม่ได้เกิดขึ้นผู้ที่ต้องรับผิดชอบคือ มนุษยชนทุกคน และต้องพึงตระหนักต่อความจริงที่ว่า มนุษย์ไม่ได้อยู่เหนือธรรมชาติในช่วงการแพร่ระบาดของโควิด -19 มันทำให้มนุษย์ต้องหยุดการกระทำอะไรบางอย่าง เนื่องจากต้องอยู่ในสภาวะล็อกดาวน์ หรือเวิร์กฟอร์มโฮม ดังนั้นปัญหาสิ่งแวดล้อมไม่ได้ห่างไกลจากมนุษย์ และที่ผ่านมามนุษย์ไม่ได้อยู่เหนือธรรมชาติ ซึ่งหลังจากนี้เราต้องปรับตัวและสร้างความเข้าใจใหม่ในเรื่องการดูแลและรักษาสิ่งแวดล้อม ไม่ใช่เพื่อใครแต่เพื่อตัวเราเอง ศศิน กล่าววัชรบูล ลี้สุวรรณ กรรมการมูลนิธิสืบนาคะเสถียร และศิลปินสายสิ่งแวดล้อม ให้ความเห็นว่า แม้มนุษยชาติจะมีการพัฒนาองค์ความรู้หรือความสามารถในด้านเทคโนโลยีมากเท่าใด แต่มนุษย์ก็ไม่สามารถที่จะเอาชนะโรคอุบัติใหม่ได้ ดังนั้นจึงเป็นการแสดงให้เห็นว่า ต่อให้มนุษย์จะมีการพัฒนาไปได้ไกลหรือรวดเร็วแค่ไหน แต่สุดท้ายเราก็ยังคงเป็นส่วนหนึ่งของธรรมชาติแม้มนุษย์เราจะฉลาดหรือเก่งกล้าแค่ไหน มันก็ไม่ได้แปลว่าเราอยู่เหนือสิ่งที่เรียกว่าธรรมชาติ ดังนั้นการที่โควิด - 19 สร้างผลกระทบต่อผู้คน จนกระทั่งมีการเจ็บป่วย หรือล้มตาย จึงเปรียบเสมือนเป็นการเตือนของธรรมชาติ ซึ่งผู้คนต้องนำไปเป็นบทเรียน และจะต้องตระหนักถึงเรื่องของสิ่งแวดล้อมมากกว่านี้ วัชรบูร ลี้สุวรรณ กล่าวมูลนิธิสืบนาคะเสถียรขอเชิญชวนผู้ที่มีหัวใจรักสิ่งแวดล้อม ร่วมแสดงเจตจำนงในการอนุรักษ์ธรรมชาติและสัตว์ป่า ผ่านงานแถลงข่าว รำลึก 30 ปี สืบ นาคะเสถียร กับแนวคิดการทำงานในอนาคต และร่วมชมกิจกรรมเชิงสัญลักษณ์ ระวังจะสูญพันธุ์ (BE CAREFUL TO EXTINCTION) ในวันอาทิตย์ที่ 28 มิ.ย.นี้ บริเวณลานหน้าหอศิลปวัฒนธรรมแห่งกรุงเทพมหานคร นับตั้งแต่เวลา 16.00 - 18.00 น.
24 มิ.ย.2563 ฝ่ายสื่อสารองค์กร มูลนิธิสืบนาคะเสถียร รายงานว่า สถานการณ์การแพร่ระบาดของโคโรนาไวรัสสายพันธุ์ หรือ โควิด - 19
มูลนิธิสืบนาคะเสถียร,สืบ นาคะเสถียร